
Selam alejkum ve rahmetullahi ve berekatuhu! Možete li mi nekako dostaviti tekst o pitanju klanjanja ***[farz](https://pitajucene.com/search/Farz/answers/ "Pretraži odgovore za Farz")*** -namaza u zabranjenom vremenu? Kada kažem dostaviti tekst, onda mislim da napišete na sajtu tekst ili da mi odgovorite na ovo pitanje. Volio bih da znam argumente onih koji zabranjuju obavljanje farz-namaza, kao i argumente onih koji dozvoljavaju klanjanje namaza u bilo kojem vremenu.Unaprijed zahvalan, da vam Allah podari sve najbolje!


* 
* 
* 
* 
* 
* 
* 

 
Postoji li zabranjeno vrijeme za farz namaz?

Alejkumus-selam ve rahmetullahi ve berekatuhu! Na početku treba kazati da se pod pojmom “vremena u kojima je zabranjeno klanjati” prvenstveno misli na klanjanje opće nafile u tom vremenu. Po ispravnom mišljenju, a to je stav šafijske pravne škole, i to se čak ne odnosi niti na nafilu koja ima svoj povod, kao što su dva rekata nakon tavafa, dva rekata tehijjetul-mesdžida, dva rekata nakon abdesta i sl., koji se mogu klanjati i u vremenu u kojem je zabranjeno klanjati opću nafilu. Što se tiče klanjanja farz-namaza u tom vremenu, zabrana ne obuhvata ove namaze, a dokaz tome su riječi Allahovog Poslanika: “Ko prespava ***[namaz](https://pitajucene.com/search/Namaz/questions/ "Pretraži pitanja o namazu")*** ili ga zaboravi klanjati, neka ga klanja kada se sjeti.” (Buharija i Muslim)


A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***, prof.


